Tlhobaelo

Go tlhobaela ke maikutlo a a supiwang ke seemo se se sa itumediseng sa tlhakatlhakano ya ke fa teng,mme se akaretsa maikutlo a letshogo ka ga ditiragalo tse di solofetsweng .    Go tlhobaela go farologana le poifo ka gonne poifo e tlhalosiwa jaaka tsibogo ya maikutlo mo matshosetsing a ga jaana, fa go tlhobaela e le go lebelela matshosetsi a a tlang .  Gantsi e tsamaya le go tshoga jaaka go tsamayatsamaya kwa le kwa, go ngongorega ga mmele, le go tlhotlhomisa . 

Go tlhobaela ke maikutlo a go se iketle le go tshwenyega,gantsi a anameng e bile a sa tope mo selong se se rileng, mme e le karabelo e e feteletseng mo seemong se motho a se bonang fela ka maikutlo a gagwe jaaka se se tshosang.  Gantsi go tsamaya le go gagamala ga mesifa,  go sa iketle, go lapa, go sa kgone go hema, go gagamala mo karolong ya mpa, go feroga sebete le mathata a go tlhoma mogopolo. Go tlhobaela go amana thata le poifo,  e e leng tsibogelo ya matshosetsi a mmatota kgotsa a a lemogiwang ka bonako ( tsibogo ya go lwa kgotsa go tshaba ); go tlhobaela go akaretsa go amana thata le poifo, e leng karabelo mo kotsing ya nnete kgotsa e motho a akanyang gore e teng ka nako eo.  Batho ba ba lebaganeng le tlhobaelo ba ka nna ba ikgogela morago mo maemong a a tsositseng tlhobaelo mo nakong e e fetileng. 

Maikutlo a tshwanela dipaka tsa nako go tsibogela ditiragalo tse di rileng, mme ka jalo a fetoga go nna nngwe ya mathata a le mantsi a go tlhobaela (sekao, bolwetse jwa go tlhobaela ka kakaretso, bolwetse jwa go tshoga ).   Pharologano fa gare ga bolweetse jwa go tlhobaela le go tlhobaela jaaka maikutlo a a tlwaelegileng ke gore batho ba ba nnang le bolwetse jwa go tlhobaela ba itemogela go tlhobaela ka tsela e e feteletseng kgotsa e e sa kgaotseng mo e ka nnang dikgwedi di le 6, kgotsa mo nakong e khutshwane mo baneneg.  Mathata a go tlhobaela ke mangwe a mathata a tlhaloganyo a a sa feleng mme gantsi a tsaya masomesome a dingwaga.  Go tlhobaela go ka itemogelwa gape le mo teng ga mathata a mangwe a tlhaloganyo (ka sekai, bolwetse jwa go tlhobaela thata, bolwetse jwa go ngomoga pelo morago ga go utlwa botlhoko thata mo maikutlong ).